als_Latn dik_Latn sag_Latn
Izet Zeqiri me libër kushtuar mandatit 20 mujor në kuvend (VIDEO)
Profesori Izet Zeqiri thotë se është munduar që të sjellë ndryshime dhe të bësh 504 replika dhe 199 kundër replika, të marrësh pjesë në 228 seanca plenare dhe të propozosh 10 ligje dhe 800 amendamente do një punë dhe shumë net pa gjumë
Për më shumë se 20 muaj ishte deputeti më i zëshëm në Kuvendin e Republikës së Maqedonisë. Reagoi për shumë padrejtësi, për shumë propozim ligje, ndonjëherë edhe i vetmuar, por thjeshtë ishte zëri i vërtetë i shqiptarëve të Maqedonisë në institucionin më të lartë ligjvënës.
Është ky profesori universitarë Izet Zeqiri, i cili në zgjedhjet e parakohshme të vitit 2011 do të zgjidhet deputet nga radhët e Rilindjes Demokratike Kombëtare në zonën e gjashtë. Për 20 muaj ishte njeri me më shumë replika dhe kundëreplika, duke kaluar edhe deputëtë e opozitës maqedonase ato të LSDM-së.
Ai në fjalimet e tij kritikonte për përmbajtjet e e teksteve shkollore ku ofendoheshin shqiptarët, për diskriminimin e zonave shqiptare, për hisen që u takon shqiptarëve dhe shumë deklarime të tija, të cilët çdo herë nxitnin edhe debate të shumta në kuvend mes deputetëve.
I tërë ai aktivitet 20 mujor tashmë është edhe në librin e tij të cilin e ka botuar ën Universitetin e Evropës Juglindore në Tetovë të titulluar “Me kreativitet kundër “PËR” (peripecitë e një mandati të papërfunduar). Libri është bazuar në punën 20 mujore si deputet në Parlamentin e Maqedonisë.
Akademiku Abdylmenaf Bexheti tha se profesori Izet Zeqiri është një shembull se si duhet të jetë një deputet në Parlamentin e Maqedonisë, edhe pse ai me një mandat të përgjysmuar pa një grup parlamentar e bëri atë që duhet ta bëjë çdo deputete në Parlamentin e Maqedonisë.
“Në këtë veprim dhe këtë përmbledhje profesor Izeti, në mënyrë jashtëzakonisht të suksesshme arrin që të bëj një kompilim të tërë aktivitetit të vet, vetëm për dy vite. Ky produkt është i veçantë jo vetëm për studentët tanë, ata të shkencave politike administratës publike dhe para së gjithash për të gjithë auditorin, dhe qytetarët, sepse në njëfarë mënyre trajton çështjen dhe postulatin bazik të një sistemi që quhet demokraci”, theksoi Bexheti.
Ndërsa prodekani për çështje arsimore në UEJL, Blerim Reka, tha se një deputet si profesor Izeti i mungon Parlamentit të Maqedonisë. Ai ishte shembull dhe ky libër do të lërë gjurmë në të gjithë historinë e parlamentarizmit në Maqedoni.
“Autori Izet Zeqiri u mundua që ta akademizojë Parlamentin e Maqedonisë me një qasje të re që në çdo diskutim të paraqet argumente shkencore të qëndrueshme dhe bazuara në statistikë për të cilën shpesh kritikohej. Pse është i rëndësishëm ky libër që kemi para. Si e para shkaku se stenogramet mund të mbesin aty dhe t’i mbulojë pluhuri, atë që bëri profesori është, shpalosja dhe afrimi i këtyre stenogrameve i këtyre dramave politike të një parlamenti edhe para një lexuesi të përgjithshëm”, theksoi Reka.
Profesori Izet Zeqiri thotë se është munduar që të sjellë ndryshime dhe të bësh 504 replika dhe 199 kundër replika, të marrësh pjesë në 228 seanca plenare dhe të propozosh 10 ligje me 800 amendamente do një punë dhe shumë net pa gjumë.
“Vlerësuam bashkë me bashkëpunëtorët se fjalimet përmbajtjesore të zhvilluara në parlament meritojnë të publikohen dhe të mbeten si dëshmi për gjeneratat e ardhshme, dëshmi se në këtë periudhë të turbulencave politike në periudha kur gjithnjë e më tepër imponohet njëmendësia ka pasur edhe intelektual që kanë marrë guximin me argumente tu bien mu në palcë problemeve që preokupojnë qytetarin e rëndom të këtij vendi” tha Zeqiri.
Fjalë përshëndetëse patën edhe nënkryetarja e LSDM-së, Radmilla Sheqerinska, deputeti Jani Makraduli, ish kryetari i RDK-së, Rufi Osmani, gazetari Nijazi Muhamedi, të cilët vlerësuan punën e profesori Zeqirit dhe të gjithë shprehen konstatim se Parlamentit të Maqedonisë është duke i munguar një deputet si Izet Zeqiri. ”Vërtet ishte kënaqësi për shumicën prej nesh të bashkëpunojmë dhe ta njohim për të parën herë në një kontekst politik Izetin”, tha Radmilla Sheqerinska, nënkryetar e e LSDM-së.
Libri në fjalë, fillimisht është botuar vetëm në gjuhën maqedonase, ndërsa së shpejti do botohet edhe në gjuhën shqipe. Ndryshe, Izet Zeqiri në zgjedhjet lokale të vitit 2013 garoi për kryetarë komune në Tetovë dhe pas dështimit në këto zgjedhje ku mori rreth 2 mijë vota, ai u tërhoq edhe si deputet në Kuvendin e Maqedonisë. (Koha)
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Nervozohet Orhan Ibrahimi pas kritikave të Xhelal Nezirit
- Imer Aliu i PDSH-së e vendos në rend të dytë Adem Jasharin pas Menduh Thaçit
- Kush pagoi që Nikolla Gruevski të shkojë në Bruksel?
- 'Fiks Fare' nënkryetarin 24 karatësh të BDI-së e bën 'Nevzati i Madhërishëm' (VIDEO)
- Gazetari maqedonas nuk komenton për fyerjen e shqiptarëve, por akuzon Zaevin
- Adnan Azizi ka një porosi për simpatizantët e Lëvizjes BESA!
- Sot Zaev publikon “bombën” e 14 me radhë
- BDI kërkon të jetë pjesë e dialogut VMRO-LSDM, që do të zhvillohet me mbikëqyrje ndërkombëtare (FOTO)
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn